text: "Sama da sadaukar da rai, a wani wajen ma sadaukarwa ce ta abin kauna. Shi din ya yi shirin sadaukar da wani abin kaunarsa ne saboda Allah; wanda shi ne wani dansa matashi wanda Allah Madaukakin Sarki Ya arzurta shi da shi bayan shekara da shekaru na jiran dako, a lokacin da ya tsufa; inda ya ke cewa: ""Godiya ta tabbata ga Allah Wanda Yake Ya ba ni, ina a cikin tsufa, Isma'ila da Ishaka"" (Suratu Ibrahim 14:39)."